พอดีพึ่งไปมีเพศสัมพันธ์กับสาวบริการ วันที่4 มิ.ย. ใส่ถุงยางนะครับ แต่ถุงยางของสาวบริการ กังวลโรค hiv เพราะวันนี้มีอาการเหมือนตัวรุมๆจะเป็นไข้ เหมือนมีเสมหะตรงคอ กลืนน้ำลายลำบาก คือ วันอังคาร ที่12 มิย.นี้ผมสามารถตรวจNat ที่คลีนิกนิรนาม ได้แล้วใช่ไหมครับ แล้วสามารถรู้ผลภายในวันนั้นเลยไหม
สวัสดีค่ะ หากตรวจหาเชื้อ HIV ด้วยเทคนิควิธี NAT (nucleic acid amplification technology ) จะสามารถตรวจพบเชื้อได้ภายใน 5-7 วัน ดังนั้น หากไปมีความเสี่ยงมาเมื่อวันที่ 4 มิ.ย. และต้องการตรวจหาเชื้อ HIV วันที่ 12 มิ.ย. ก็สามารถที่จะไปตรวจได้แล้วค่ะสำหรับการมีไข้ มีเสมหะ กลืนน้ำลายลำบาก ไม่น่าใช่อาการของการติดเชื้อ HIV ในระยะเฉียบพลัน เพราะอาการจะเกิดหลังจากรับเชื้อไปแล้วประมาณ 2-4 สัปดาห์ หรืออาจไม่มีอาการก็ได้ หากมีอาการ เช่น ไข้ต่ำๆ ปวดเมื่อยกล้ามเนื้อ อ่อนเพลีย ต่อมน้ำเหลืองโต อุจจาระเหลว มีผื่นขึ้น เป็นต้นดังนั้น อาการที่เป็นอยู่จึงน่าจะเกิดจากสาเหตุอื่นๆ เช่น เป็นไข้หวัด คออักเสบ ทอนซิลอักเสบ เป็นต้น ในเบื้องต้น ก็ควรดื่มน้ำเปล่ามากๆ งดดื่มน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่และดื่มแอลกอฮอล์ หลีกเลี่ยงการโดนลม โดนฝน หรืออยู่ในที่ที่อากาศเย็น ทานยาบรรเทาตามอาการ เช่น ยาลดไข้ ยาละลายเสมหะ เป็นต้นแต่หากมีไข้สูงมาก เจ็บคอมากจนกลืนได้ลำบาก ไอมาก เสมหะมาก ทานอาหารและดื่มน้ำได้น้อย ควรไปพบแพทย์เพื่อพิจารณารับยาปฏิชีวนะค่ะ